钦定古今图书集成/理学汇编/文学典/第149卷 > 《刘勰文心雕龙》 > 《奏启篇》
## 钦定古今图书集成/理学汇编/文学典/第149卷 > 《刘勰文心雕龙》 > 《奏启篇》

启者，开也。高宗云：“启乃心，沃朕心。”取其义也。孝景讳
启，故两汉无称。至魏国笺记，始云启闻，奏事之末，或
云谨启。自晋来盛启，用兼表奏。陈政言事，既奏之异
条；让爵谢恩，亦表之别干。必敛彻入规，促其音节，辨
要轻清，文而不侈，亦启之大略也。